**LAKOSSÁGI TÁJÉKOZTATÓ**

**152/2020. (IV. 27.) Korm. rendelet**

**a veszélyhelyzet során a gyermekek napközbeni felügyeletével kapcsolatos intézkedésekről**

Zalaszentgrót város önkormányzatának nevében, tájékoztatom Önöket, hogy a veszélyhelyzet kihirdetéséről szóló 40/2020. (III. 11.) Korm. rendelet szerint, a polgármester által elrendelt szünetben, az önkormányzati fenntartóság alá tartozó **Zalaszentgróti Napközi Otthonos Óvoda-Bölcsőde megszervezi a bölcsődés és óvodás korú gyermekek napközbeni felügyeletét.**

A felmerülő igényeknek megfelelően, az ügyeletet azon fertőző betegségben nem szenvedő gyermekek számára biztosítja, akiknek szülője, vagy más törvényes képviselője munkavégzés, vagy más ok miatt ezt igényli.

**Az ügyelet iránti igény elektronikus levélben, vagy telefonos értesítés útján nyújtható be az óvoda elérhetőségein:**

**E-mail: grotovi@zalaszentgrot.hu**

**Tel.szám:** [**06 (83) 360 169**](https://www.google.com/search?q=zalaszentgr%C3%B3ti+napk%C3%B6ziotthonos&source=lmns&bih=657&biw=1366&hl=hu&ved=2ahUKEwiK5Oy6w43pAhUIwAIHHX2pAZ8Q_AUoAHoECAEQAA)

* **Az ügyeletben való részvétel feltétele: a szülő vagy más törvényes képviselő írásban nyilatkozik arról, hogy a gyermek nem szenved fertőző betegségben. A szükséges intézményi NYILATKOZAT elérhető a** [**www.zalaszentgrot.hu**](http://www.zalaszentgrot.hu) **oldalon, illetve kérhető az óvodától, a fent megadott elérhetőségeken.**
* **Az ügyelet kiscsoportos formában, csoportonként legfeljebb 5 gyermek felügyeletével biztosított.**
* **Az ügyelet térítési díj mentes.**
* **A gyermekétkeztetés az ügyelet teljes időtartama alatt biztosítva van.**

A rendelet hatályba lépése a mai nap.

Zalaszentgrót, 2020. április 30.

 Tisztelettel**: Baracskai József**

polgármester